Document ID: 32012R0823

UREDBA KOMISIJE (EU) št. 823/2012
z dne 14. septembra 2012
o odstopanju od Izvedbene uredbe (EU) št. 540/2011 glede datumov poteka veljavnosti registracij aktivnih snovi 2,4-DB, benzojska kislina, beta-ciflutrin, karfentrazon-etil, Coniothyrium minitans sev CON/M/91-08 (DSM 9660), ciazofamid, ciflutrin, deltametrin, dimetenamid-p, etofumesat, etoksisulfuron, fenamidon, flazasulfuron, flufenacet, flurtamon, foramsulfuron, fostiazat, imazamoks, jodosulfuron, iprodion, izoksaflutol, linuron, malein hidrazid, mekoprop, mekoprop-P, mesosulfuron, mezotrion, oksadiargil, oksasulfuron, pendimetalin, pikoksistrobin, propikonazol, propineb, propoksikarbazon, propizamid, piraklostrobin, siltiofam, trifloksistrobin, varfarin in zoksamid
(Besedilo velja za EGP)
EVROPSKA KOMISIJA JE -
ob upoštevanju Pogodbe o delovanju Evropske unije,
ob upoštevanju Uredbe (ES) št. 1107/2009 Evropskega parlamenta in Sveta z dne 21. oktobra 2009 o dajanju fitofarmacevtskih sredstev v promet in razveljavitvi direktiv Sveta 79/117/EGS in 91/414/EGS (1) ter zlasti drugega odstavka člena 17 Uredbe,
ob upoštevanju naslednjega:
(1)
V zvezi z vlogami za obnovitev registracij aktivnih snovi iz dela A Priloge k Izvedbeni uredbi Komisije (EU) št. 540/2011 z dne 25. maja 2011 o izvajanju Uredbe (ES) št. 1107/2009 Evropskega parlamenta in Sveta glede seznama registriranih aktivnih snovi (2), katerih veljavnost registracije poteče pred 14. junijem 2014, vlagatelji niso mogli upoštevati triletnega roka iz člena 15(1) Uredbe (ES) št. 1107/2009.
(2)
Zato je ob upoštevanju določb iz tretjega odstavka člena 17 Uredbe (ES) št. 1107/2009 treba podaljšati obdobje veljavnosti registracij navedenih aktivnih snovi.
(3)
V skladu z drugim odstavkom člena 17 Uredbe (ES) št. 1107/2009 v primerih, ko tri leta pred zadevnim datumom poteka veljavnosti iz člena 1 te uredbe ni predložena nobena vloga, Komisija določi isti datum poteka veljavnosti, kot je bil določen pred to uredbo, ali prvi možni datum po tem.
(4)
V skladu z drugim odstavkom člena 17 Uredbe (ES) št. 1107/2009 v primerih, ko Komisija sprejme uredbo, ki določa, da se odobritev aktivne snovi iz člena 1 te uredbe ne obnovi, ker merila za odobritev niso izpolnjena, Komisija določi isti datum poteka veljavnosti kot pred to uredbo ali na dan sprejetja Uredbe, če odobritev aktivne snovi ni obnovljena, odvisno od tega, kateri datum je poznejši.
(5)
Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali, Evropski parlament in Svet pa jim nista nasprotovala -
SPREJELA NASLEDNJO UREDBO:
Člen 1
Datumi poteka veljavnosti
Z odstopanjem od dela A Priloge k Izvedbeni uredbi (EU) št. 540/2011 se uporabljajo naslednji datumi poteka veljavnosti:
1.
31. julij 2016 za aktivne snovi: etofumesat (vnos 29), imazamoks (vnos 41), oksasulfuron (vnos 42), etoksisulfuron (vnos 43), foramsulfuron (vnos 44), oksadiargil (vnos 45), ciazofamid (vnos 46), linuron (vnos 51), pendimetalin (vnos 53), trifloksistrobin (vnos 59), karfentrazon-etil (vnos 60), mezotrion (vnos 61), fenamidon (vnos 62), izoksaflutol (vnos 63) in varfarin (vnos 120);
2.
31. oktober 2016 za aktivne snovi: deltametrin (vnos 40), 2,4-DB (vnos 47), beta-ciflutrin (vnos 48), ciflutrin (vnos 49), iprodion (vnos 50), malein hidrazid (vnos 52), flurtamon (vnos 64), flufenacet (vnos 65), jodosulfuron (vnos 66), dimetenamid-p (vnos 67), pikoksistrobin (vnos 68), fostiazat (vnos 69), siltiofam (vnos 70) in Coniothyrium minitans sev CON/M/91-08 (DSM 9660) (vnos 71);
3.
31. januar 2017 za aktivne snovi: propineb (vnos 54), propizamid (vnos 55), mekoprop (vnos 56), mekoprop-P (vnos 57), propikonazol (vnos 58), mesosulfuron (vnos 75), propoksikarbazon (vnos 76), zoksamid (vnos 77), benzojska kislina (vnos 79), flazasulfuron (vnos 80) in piraklostrobin (vnos 81).
Člen 2
Začetek veljavnosti
Ta uredba začne veljati dvajseti dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 14. septembra 2012

Labels: 3
15
6